**ΠΡΟΚΗΡΥΞΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΕΚΠΑΙΔΕΥΤΙΚΗ ΕΚΔΡΟΜΗ ΣΤΟ ΚΑΡΠΕΝΗΣΙ**

Με το παρόν προκηρύσσεται εκδήλωση ενδιαφέροντος σύμφωνα με την εγκύκλιο 212004/Δ7/7-12-2018 προκειμένου να καλυφθεί η μετακίνηση και η διαμονή των μαθητών και των συνοδών τους καθηγητών στην εκπαιδευτική εκδρομή που πρόκειται να πραγματοποιήσει η περιβαλλοντική ομάδα του Γυμνασίου Φαιάκων με τα παρακάτω χαρακτηριστικά:

Προορισμός**: Καρπενήσι**

Ημερομηνία αναχώρησης: **Κυριακή** **31/03/2019**

Ημερομηνία επιστροφής: **Τρίτη 02/04/2019**

Προβλεπόμενος αριθμός συμμετεχόντων μαθητών: **35**

Αριθμός συνοδών: **3**

Μεταφορικό μέσο: **λεωφορείο** (να συμπεριλαμβάνονται και τα εισιτήρια μαθητών και συνοδών καθηγητών του φέρυ-μποτ για τη διαδρομή Κέρκυρα – Ηγουμενίτσα, Ηγουμενίτσα- Κέρκυρα)

Διαμονή: **2 διανυκτερεύσεις.** Το ΚΠΕ Καρπενησίου συνεργάζεται με τα ακόλουθα ξενοδοχεία: 1)«Apollonion», 2)«Lecadin», 3)«Ελβετία». Επιθυμούμε το ξενοδοχείο να βρίσκεται στο κέντρο της πόλης και να γίνει η δυνατή καλύτερη τιμή.

Επισκέψεις-μετακινήσεις: **31/03** Ηγουμενίτσα – Μετέωρα – Καρπενήσι.

**01/04** Καρπενήσι –Μεγάλο και Μικρό χωριό –

Μονή Προσού – Καρπενήσι.

**02/04** Καρπενήσι –στάση στα Τρίκαλα –Ηγουμενίτσα

Για τις παραπάνω υπηρεσίες ζητείται:

**το συνολικό κόστος της πραγματοποίησης της εκδρομής καθώς και η οικονομική επιβάρυνση ανά μαθητή.**

**ασφαλιστική κάλυψη για ασθένεια και ατύχημα των συμμετεχόντων**

**υπεύθυνη δήλωση ότι το ταξιδιωτικό γραφείο διαθέτει ειδικό σήμα λειτουργίας, το οποίο είναι σε ισχύ.**

**Πρόσθετες προδιαγραφές μέσων μετακίνησης: Το πρακτορείο θα πρέπει να διαθέτει πολυτελή κλιματιζόμενα λεωφορεία που να πληρούν τις απαιτούμενες προδιαγραφές (σύμφωνα με την κείμενη νομοθεσία, δελτίο καταλληλότητας, ΚΤΕΟ, ζώνες ασφαλείας κλπ) και να είναι στην αποκλειστική διάθεση του σχολείου καθ’ όλη τη διάρκεια της εκδρομής.**

**Ως τόπος αναχώρησης και επιστροφής των μαθητών ορίζεται το σχολείο.**

Οι προσφορές κατατίθενται σε **κλειστό σφραγισμένο φάκελο** στο γραφείο της διευθύντριας του Γυμνασίου Φαιάκων καθημερινά από 8:30 έως 13:00(εργάσιμες ημέρες).

**Καταληκτική ημερομηνία κατάθεσης προσφορών: Τετάρτη 20-2-2019 και ώρα 12:00. Το άνοιγμα και η αξιολόγηση των προσφορών θα γίνει την ίδια μέρα και ώρα 12:30 στο γραφείο της διευθύντριας.**

**Το σχολείο θα επιλέξει την καταλληλότερη προσφορά με κριτήρια ποιοτικά και οικονομικά.**

Η διευθύντρια

Κατερίνα Αγιοβλασίτη